Volotea

Volotea (IATA: V7, NAZE: VOE) Asturiasen egoitza nagusia duen Espainiako kostu baxuko airelinea bat da. Carlos Muñoz eta Lázaro Roz enpresaburuek sortu zuten 2011n, aurretik Vueling airelinea sortu zuten sortzaile berak, eta 2012ko apirilaren 5ean hasi zituen operazioak. Euskal Herrian Bilboko eta Biarrizko aireportuetan operatzen du.

Voloteak A kategoriako Hegazkin Operatzaileen Ziurtapena dauka, Espainiako Aire Segurtasuneko Estatu Agentziak (AESA) emana. Ziurtapen horrek bidaiariak, zamak eta posta garraiatzeko baimena ematen dio, 20tik gorako bidaiarientzako hegazkinetan.

2017ko irailean 875 langile zituen.

 Historia 
Konpainia hiru arrisku kapital entitatek parte hartua da, horietatik bi europarrak eta hirugarrena, CCMP Capital, Estatu Batuarra. Azken honen presidentea, Greg Brenneman, Volotearen presidente ere da, eta aurretik Continental Airlines airelinearen presidente ere izan zen.Harvard Business Review on Crisis Management: "Right Away and All at Once: How We Saved Continental" Konpainia 30 milioi euro baino gehiagoko kapitalarekin jaio zen.

Airelinea zerbitzu ematen hasi aurreko hilabeteetan kontratazio prozesuen inguruan polemika sortu zen. Behin operazioak hasita, Voloteak 230 lanpostu zuzen sortu zituen, aire tripulazioa, lurreko eta administrazio pertsonala gehituta, 5.000 hautagaitza baino gehiago jaso zituela.

2012an Europa mailan hazkuntza handieneko airelinea izan zen, hasierako bi hilabeteetan 72 ibilbide eskainita. Hori dela eta, hegazkin sektorearen inguruko anna.aero argitalpenak Volotea saritu zuen.

Aktibitatea hasi eta hilabete gutxira hegaldi batzuen ezeztapena gertatu zen, konpainiaren arabera udako sasoian aireportuen libre egoteko arazoak zirela medio.

2017ko urriaren 19an administrazio kontseiluak egoitza soziala Bartzelonatik Asturiasko Printzerrira mugitzea erabaki zuen, non 2012tik operatzen duen eta garai hartan airelineak Espainian zuen aireportu base bakarra zegoen.

 Flota 
Voloteak Boeing konpainiarekin hitzarmena du sinatuta, Boeing 717 hegazkinak alokatzeko. 2018ko ekainean Voloteako flota hurrengo hegazkinez osatuta dago:
+Volotearen flotaHegazkinaKopuruaEskaerakBidaiariakOharrakBoeing 717-20017125Boeing hegazkin fabrikatzaileari alokatutaAirbus A31913150Boeing 737-5001132

 Erreferentziak 

 Kanpo estekak 
 Volotearen webgunea

Kategoria:Airelineak
Kategoria:2011n sortutako enpresak
Kategoria:Asturiasko enpresak